CELEX: 62011CA0549
Language: et
Date: 2012-12-19 00:00:00
Title: Kohtuasi C-549/11: Euroopa Kohtu (kaheksas koda) 19. detsembri 2012 . aasta otsus (Varhoven administrativen sad — Bulgaaria eelotsusetaotlus) — Direktor na Direktsia „Obzhalvane i upravlenie na izpalnenieto” — grad Burgas pri Tsentralno upravlenie na Natsionalnata agentsia za prihodite versus Orfey Bulgaria EOOD (Käibemaks — Direktiiv 2006/112/EÜ — Artiklid 63, 65, 73 ja 80 — Hoonestusõigus, mille füüsilised isikud seavad äriühingu kasuks tasuna selliste ehitusteenuste eest, mida äriühing neile füüsilistele isikutele osutab — Vahetusleping — Käibemaks ehitusteenustelt — Maksustatav teokoosseis — Sissenõutavus — Kogu tasu maksmine ettemaksuna — Ettemaks — Sellise tehingu maksustatav väärtus, mille eest tasutakse kaupade või teenustega — Vahetu õigusmõju)

16.2.2013   
            
            
               ET
            
            
               Euroopa Liidu Teataja
            
            
               C 46/10
            
         Euroopa Kohtu (kaheksas koda) 19. detsembri 2012. aasta otsus (Varhoven administrativen sad — Bulgaaria eelotsusetaotlus) — Direktor na Direktsia „Obzhalvane i upravlenie na izpalnenieto” — grad Burgas pri Tsentralno upravlenie na Natsionalnata agentsia za prihodite versus Orfey Bulgaria EOOD
   (Kohtuasi C-549/11) (1)
   
   (Käibemaks - Direktiiv 2006/112/EÜ - Artiklid 63, 65, 73 ja 80 - Hoonestusõigus, mille füüsilised isikud seavad äriühingu kasuks tasuna selliste ehitusteenuste eest, mida äriühing neile füüsilistele isikutele osutab - Vahetusleping - Käibemaks ehitusteenustelt - Maksustatav teokoosseis - Sissenõutavus - Kogu tasu maksmine ettemaksuna - Ettemaks - Sellise tehingu maksustatav väärtus, mille eest tasutakse kaupade või teenustega - Vahetu õigusmõju)
   2013/C 46/18
   Kohtumenetluse keel: bulgaaria
   
      Eelotsusetaotluse esitanud kohus
   
   Varhoven administrativen sad
   
      Põhikohtuasja pooled
   
   
      Hageja: Direktor na Direktsia „Obzhalvane i upravlenie na izpalnenieto” — grad Burgas pri Tsentralno upravlenie na Natsionalnata agentsia za prihodite
   
      Kostja:„Orfey Bulgaria” EOOD
   
      Ese
   
   Eelotsusetaotlus — Varhoven administrativen sad — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1) artiklite 63, 65, 73 ja 80 tõlgendamine — Ehitustööde teenuste osutamise maksustatav teokoosseis — Füüsiliste isikute poolt äriühingu kasuks hoonestusõiguse seadmise vastusooritusena nendele isikutele selle äriühingu poolt osutatud ehitusteenuste eest — Ettemaks — Siseriiklikud õigusnormid, mis sätestavad, et juhul kui tasu arvestatakse kaupades või teenustes, on tehingu maksustatav väärtus tarnitud kauba või osutatud teenuse turuväärtus
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikleid 63 ja 65 tuleb tõlgendada nii, et sellistel asjaoludel nagu põhikohtuasjas, kus hoonestusõigus seatakse äriühingu kasuks hoone ehitamiseks tasuna hoones asuvate kinnisasjade ehitamise eest, kui see äriühing kohustub hoonestusõiguse seadnud isikutele andma võtmed kätte, ei ole nimetatud sätetega vastuolus see, kui nendelt teenustelt tasumisele kuuluv käibemaks muutub sissenõutavaks alates hoonestusõiguse seadmise hetkest, st enne kui teenuse osutamine on lõpetatud, kuna selle õiguse seadmise hetkel on juba teada kõik selle tulevikus osutatava teenuse asjassepuutuvad üksikasjad ja et seega on need teenused eeskätt täpselt määratletud ning seda õigust on võimalik väljendada rahas — viimati nimetatud asjaolu tuleb välja selgitada eelotsusetaotluse esitanud kohtul.
            
         
               2.
            
            
               Sellistel asjaoludel nagu põhikohtuasjas, kus tehingut ei teinud omavahel seotud isikud direktiivi 2006/112 artikli 80 tähenduses, mida eelotsusetaotluse esitanud kohtul tuleb siiski kontrollida, tuleb nimetatud direktiivi artikleid 73 ja 80 tõlgendada nii, et nendega on vastuolus selline siseriiklik säte nagu see, mis on arutusel põhikohtuasjas, mille kohaselt on tehingu maksustatavaks väärtuseks, juhul kui tehingu tasu kujutab endast täielikult kaubatarnet või teenust, kaubatarne või teenuste turuväärtus.
            
         
               3.
            
            
               Direktiivi 2006/112 artiklitel 63, 65 ja 73 on vahetu õigusmõju.
            
         
      (1)  ELT C 13, 14.1.2012.